्त्री-कक्ष में आसन ग्रहण करें। इसी दिन के लिए उनके चले जाने के बाद भी उनका आसन मैंने हेतुपूर्वक आज तक रिक्त रखा है। उसको वे स्वीकर करें और इस स्यमन्तक मणि को भी वे ही सहेजकर रखें। काशी राज्य में, स्यमन्तक से प्राप्त सम्पत्ति का दान करके पायी 'दानपति' उपाधि को भी वे बनाये रखें। वे इस बात को कभी न भूलें कि स्यमन्तक के अस्तित्व से और उसके कारण किये गये दान से द्वारिका का स्वास्थ्य बना रहेगा और इन सब बातों से उनका अपना स्वास्थ्य भी अच्छा रहेगा।"
श्रीजी ने सेवक के हाथों से लेकर स्यमन्तक की मंजूषा अक्रूर काका को सौंप दी।
भावुक बने, लम्बी दाढ़ीवाले अक्रूर काका तालियों की गड़गड़ाहट में ही अपने स्थान से उठे । धीरे-धीरे पैर बढ़ाते मन्त्री - कक्ष में अपने रिक्त आसन पर वे पुनः जा बैठे। एक अनोखी दीप्ति से उनका मुख दमक उठा था।
अब अपने प्रिय दाऊ की ओर देखते हुए श्रीजी ने सभा का समापन किया। उन्होंने कहा, " आप सबके युवराज और अपने दाऊ के लिए मेरी भावनाओं को स्पष्ट करने के लिए मेरे पास उचित शब्द ही नहीं हैं। मेरे सन्देश का निरादर करके दाऊ द्वारिका न लौटते तो..." राजसभा की प्रतिक्रिया को जान लेने के उद्देश्य से श्रीजी क्षण - भर के लिए एक गये। उनके प्रश्न से यादवों में
एक खलबली-सी मच गयी, फिर खुसुर - फुसुर बढ़ने लगी। उसे बढ़ते देखकर श्रीजी ने अपनी पुष्ट भुजा ऊपर उठाकर निर्णायक श्री शब्दों का सुदर्शन फेंका- "दाऊ लौटकर आते ही नहीं तो... तो उनकी पादुकाओं को उनके युवराजासन पर रखकर मैं द्वारिका का राज्य-भार उठाता । यद्यपि हम चान्द्रवंशी हैं, किन्तु सूर्यवंशी श्रीराम और भरत को हम कभी भूल नहीं सकते।"
उस दिन राजसभा से लौटते हुए दूर से सुनाई देनेवाले समुद्र-गर्जन के साथ-साथ मेरे मन में एक ही विचार ने जड़ 